**TŰZGYÚJTÁSI TILALOM**

A Nemzeti Élelmiszerlánc- biztonsági Hivatal (Nébih) a Belügyminisztérium Országos Katasztrófavédelmi Főigazgatóságának egyetértésével **2025. március 7.** (péntek) 00:00 órától **Nógrád vármegye** egész területén

tűzgyújtási tilalmat rendelt el.

Tűzgyújtási tilalom idején tilos tüzet gyújtani az erdőterületeken, valamint a fásításokban és az ezek 200 méteres körzetén belül lévő külterületi ingatlanokon. Ide értendők a felsorolt területeken található tűzrakó helyek, a vasút és közút menti fásítások, de **tilos a parlag- és gazégetés is.**

Nem minősül tűzgyújtásnak a gáz égőfej és a zárt tűzterű sütő-, főző-, melegítő eszköz alkalmazása, ha az megfelelő szikrafogóval van ellátva.

A Nemzeti Élelmiszerlánc-biztonsági Hivatal Erdészeti Igazgatóság hivatalos honlapján [www.erdotuz.hu](http://www.erdotuz.hu/) közzéteszi a tűzgyújtási tilalomról szóló térképet, valamint az onnan elérhető további szakmai honlapokat, amelyek számos egyéb hasznos információval szolgálnak a szabad területen történő tűzgyújtásról a lakosság részére.

Ságújfalu Község Önkormányzata Képviselő-testületének 5/2015. (IV.1.) önkormányzati rendelete szerint

**az avar és kerti hulladék égetése is tilos**

a település területére is érvényes, központilag elrendelt tűzgyújtási tilalom ideje alatt.